Uuest aastast asub Kuressaare haigla sihtasutust juhtima pikaajalise kinnisvaraarenduse kogemusega tehnokraat Märt Kõlli, kes ise nimetab end viiekümneprotsendiliseks saarlaseks.
Praegu kinnisvara ühisrahastamise platvormi Crowdestate meeskonnas töötav Kõlli on tervishoiusüsteemis tegutsenud kaheksa aastat ja enne mullu investeerimisfirmasse siirdumist oli ta Lääne-Tallinna keskhaigla juhatuse liige. “Eks ta südamelähedane teema on ja ega selliseid kohti, kus selles valdkonnas tööd leida, ei ole ju väga palju valida,” põhjendas Kõlli Saarte Häälele, miks ta Kuressaare haiglajuhi kohale kandideeris.
Kõlli kinnitas, et info konkursist jõudis temani interneti kaudu ja keegi tuttavatest talle soovitusi või vihjeid ei andnud. Tööportaali sulgemise järel jäi asi mehe hinge kripeldama, siis läks ta edasi juba haigla lehele ja hakkas pakkumist täpsemalt uurima. “Mida enam ma kuulutust lugesin, seda rohkem süvenes tunne, et peab paberid esitama,” rääkis ta.
Crowdestate’i omanik ja juht Loit Linnupõld, Kõlli kursusekaaslane Tallinna tehnikaülikoolist ja Estonian Business School’ist, ütles, et inimesena on Märt hästi sõbralik ja abivalmis. “Ta on väga tore kolleeg, kes teeb oma tööd põhjalikult ja korrektselt, mõeldes läbi kõik detailid ja erinevad stsenaariumid,” tõdes Linnupõld.
Kõlli nimetab end ise viiekümneprotsendiliseks saarlaseks. Kuressaarest on pärit tema vanaema ja vanaisa. “Ma ei ole Saaremaal küll koolis käinud, aga olen seal päris palju aega veetnud,” sõnas Kõlli, kes ei soostunud haiglajuhi ametiga seotud elumuudatust nimetama kolimiseks, sest üks tema kodudest ongi kogu aeg Kuressaares olnud. “Mul ei ole vaja habemeajamistarbeid, hambaharja ja hädavajalikke riideid kaasa vedada,” märkis ta.
Kuressaare haigla sihtasutuse juhatuse liikme konkursile esitati kümme avaldust, millest kvalifitseerus üheksa. Haigla nõukogu esimehe Reet Tuisu sõnul jõudis vestlusvooru mitu tugevat kandidaati, kelle seast valiku tegemine ei olnud lihtne.
“Märt Kõlli puhul sai otsustavaks see, et tema ettepanekud Kuressaare haigla arengu kohta järgnevatel aastatel olid hästi läbi mõeldud ja argumenteeritud,” ütles Tuisk. Samuti pidas nõukogu oluliseks Kõlli pikaajalist töökogemust Lääne-Tallinna keskhaigla juhatuse liikmena.
Märt Kõlli ametiaeg algab 1. jaanuaril 2016 ja kestab viis aastat.
KES TA ON?
14. jaanuaril 1970 Tallinnas sündinud Märt Kõlli on lõpetanud 1992. aastal Tallinna tehnikaülikooli majandusteaduskonna ja 1998. aastal Eesti kõrgema kommertskoolis rahvusvahelise ärijuhtimise magistriprogrammi. Aastatel 2006–2014 töötas Kõlli AS-i Lääne-Tallinna Keskhaigla juhatuse liikmena. 2014. a oktoobrist on ta ametis ühisrahastusettevõttes Crowdestate, kus tegeleb investeerimisvõimaluste analüüsi, struktureerimise ja juhtimisega.
Veebruarist 2009 kuni oktoobrini 2014 Eesti Keskerakonna liige, praegu parteitu.
Suurepärane uudis! Märt on eluaeg asjalik ja tubli mees olnud, oma valdkonnas kompetentne ja kahtlusteta väga hea spetsialist! Palju jõudu!
sõlmitakse koostöölepe ida-Tallinna haiglaga mis keskerakondliku tausta ja meelsusega (doktor: mis tahab? mis tülitab kui palavik pole!?) ja peagi liitub teise omasugusega, ning nüüd eestivaenuliku erakonna (endine, kuid tehnokraat?) liige pannakse siia saarele haiglat juhtima! Kellele seda venestamise järelkaja küll tarvis? Ja ärge tulge ütlema, et otsustamine pole poliitiline.
Kas Eduard Talbre tütrepoeg ja Maaja Kallasti õepoeg ?
Äkki nüüd ükskord aitaks tapeedivahetusest ja hakkaks meditsiiniga toimetama, mis eeskätt kõiki saarlasi puudutab.
Tahaks teada, millist arstiabi ja uuringuid kohapeal tehakse, millised eriarstid meil siia järgi on jäänud, kuidas saab toimuma koostöö Tallinna ja Tartu suurhaiglatega.
Küsimusi oleks küllaga, aga need edaspidi.
Ega Keskerakond meest riku.
Aga et mees töökoha nimel on nõus mõne parteiga liituma, viitab, et vabas konkurentsis tööjõuturul mees kas just hinnatud oli.
No ja Kuressaare Haigla on pigem amortiserunud varaga kinnisvarafirma kui meditsiiniasutus, kui raske see juhataja töö ikka saab olla seal.
See on hea on,et haiglas on tugev juhatuse liige ravijuht Nelis ning ta ei pea tegelema majandus probleemidega.
Eks lasub siis talle ka haigla sisuline juhtimine (on tal ju kompetents)…
iseenesest tekib küsimus, et kellele seda konkurssi vaja oli?
Lugedes neid kommentaare, tekib paratamatult tunne, et meil on tõesti palju haigeid…
Aga õnneks mitte kõik.
Tõesti kõik pole haiged, aga haige olla on Kuressaares palju piinarikkam kui Tallinnas või selle ümbruses elades, sest seal on sul eriarstide abi, koos kohapealse kompetentsiga kätte saada tunduvalt lihtsam ja kiirem kui siin olles!
Piuksu seni, kuni noor ja terve veel oled, kui vanaks saad, siis ……….
Laske ometi väljavalitul enda võimekust pisutki näidata. Kogemus ja tahe on olemas. Ei pea kohe puusalt sihitult surnuks tulistama kukkuma. Edu ja rahulolu uuele juhtkonna liikmele!
nii see on
See ju nii eestlaslik, ikka vigu otsida, inimest tundmata.Tore uudis, asjalikud juhid ja lootus sureb viimasena.
ei ole risk olla vana, vaid ka vastsündinud ja rase. Viimasel ajal on järjest kuulda kuidas sünnitusabi antakse nii viimasel minutil, et riskitakse mitte ainult vastsündinute vaid ka emade eludega. Eks see on see, et kui sünnitad ise – arstid tegid tublit tööd, kui aga venitatakse abi osutamisega viimse minutini, siis ikka viga patsiendis? Ma ei tahaks kohe teadagi, mis siis saab, kui peaksid tõsiselt haigeks jääma, kas kehtib nali – kas hakkame ravima või las elab? Seda, et Kuressaarest saadeti Tallinna haige, kelle sepsis oli tingitud sisse jäetud tampoonidest, on ammu teada. Seda nalja, et sorri me opereerisime tervet jalga, aga kohe opereerime õige ka, ka see nali peab siin paika. Tulen tagasi mõtte juurde – MIS KASU ON UUEST JUHIST, KUI MASIN VANA JA VIGANE?
Laseks ikka inimesel tööd tegema hakata.Milleks ette vinguda?Miks peab ikka ja jälle olema negatiivne?
Viktoril lasti ka tööle tulla, võttis kätte ja hakkas remontidega pihta, mis siiani kestavad, rahulolu on olemas ja meest pole auklikuks tulistatud.
Võiks veel 10 aastat remonti edasi teha, sest suur maja kipub ikka lagunema.
Ja nii vingu kohe õhtuhakul? Loeks nüüd kokku ka kõik paranenud haiged, oleks sinu öö rahulikum.
Kui on haigeid palju,loodame uus juht tegeleb nendega?
Siiani käib haigla arendamine vaid, haigete arvelt !
Mis Viktor Sarapuust saab?